Luonnoksessa uudeksi tieliikennelaiksi pyöräilykypärää ei enää suositella. Yksi perustelu on kaupunkipyörä.

Hyvin tämä kulkee, sanoi Henry Marsh lähtiessään kaupunkipyörällä Helsingin kaduille.­

Turha kapine, sanoo pyöräilykypärästä brittiläinen neurokirurgi Henry Marsh, joka on parhaillaan Helsingissä uuden kirjansa vuoksi.

Marshin järkeily menee näin: pyöräilysäännöt vaikuttavat toisaalta kansanterveyteen, toisaalta yksilönvapauteen. Jälkimmäiseen on syytä puuttua vain, jos on tarpeeksi todisteita siitä, että kypärän käyttö tuo enemmän terveyshyötyjä kuin vie.